FM-2030
FM-2030 (Bruxellis 15 Octobris 1930—Novi Eboraci 8 Iulii 2000), fuit auctor, professor, philosophus transhumanisticus, futurista, consultans, et athleta Olympicus. Natus est Fereidoun M. Esfandiary (Arabice فریدون اسفندیاری). Transhumanista innotuit libro Are You a Transhuman?: Monitoring and Stimulating Your Personal Rate of Growth in a Rapidly Changing World, anno 1989 divulgato. Praeterea, nonnullos libros fictionis scripsit nomine F. M. Esfandiary. Vegetarianus omnem per vitam erat, dicebatque se aliquid non edere cui fuerat mater. De suo loco in historia dixit, "Homo sum saeculi vicensimi unius qui saeculo vicensimo casu institutus est. Profundam futuri nostalgiam colo." Docuit in Nova Schola, Universitate Californiensi Angelopoli, et Universitate Internationali Floridae. Consultans corporatus operam societatibus Lockheed et J.C. Penney dedit. Mutationi technologicae maxime studebat.